CELEX: C2007/042/09
Language: fi
Date: 2007-02-24 00:00:00
Title: Asia C-265/05: Yhteisöjen tuomioistuimen tuomio (suuri jaosto) 16.1.2007 (Cour de cassation — Chambre civilen (Ranska) esittämä ennakkoratkaisupyyntö) — José Perez Naranjo v. Caisse régionale d'assurance maladie Nord-Picardie (Asetus (ETY) N:o 1408/71 — 4 artiklan 2 a kohta, 10 a artikla ja 95 b artikla — Vanhuuden lisäavustus — Kansallinen lainsäädäntö, jossa kyseisen avustuksen myöntäminen riippuu asumisedellytyksestä — Maksuihin perustumaton erityisetuus — Merkitseminen asetuksen N:o 1408/71 liitteeseen II a)

24.2.2007   
            
            
               FI
            
            
               Euroopan unionin virallinen lehti
            
            
               C 42/5
            
         Yhteisöjen tuomioistuimen tuomio (suuri jaosto) 16.1.2007 (Cour de cassation — Chambre civilen (Ranska) esittämä ennakkoratkaisupyyntö) — José Perez Naranjo v. Caisse régionale d'assurance maladie Nord-Picardie
   (Asia C-265/05) (1)
   
   (Asetus (ETY) N:o 1408/71 - 4 artiklan 2 a kohta, 10 a artikla ja 95 b artikla - Vanhuuden lisäavustus - Kansallinen lainsäädäntö, jossa kyseisen avustuksen myöntäminen riippuu asumisedellytyksestä - Maksuihin perustumaton erityisetuus - Merkitseminen asetuksen N:o 1408/71 liitteeseen II a)
   (2007/C 42/09)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour de cassation — Chambre civile
   Pääasian asianosaiset
   
      Kantaja: José Perez Naranjo
   
      Vastaaja: Caisse régionale d'assurance maladie Nord-Picardie
   Oikeudenkäynnin kohde
   Ennakkoratkaisupyyntö — Cour de cassation (Ranska) — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 (EYVL L 149, s. 2), sellaisena kuin se on muutettuna, 4 artiklan 2 a kohdan, 10 a artiklan, 19 artiklan 1 kohdan ja 95 artiklan b kohdan tulkinta — Kansallinen lainsäädäntö, jonka mukaan lisäavustuksen myöntäminen kansallisesta avustusrahastosta edellyttää maassa asumista — Maksuihin perustumattoman erityisetuuden käsite — Avustuksen merkitseminen asetuksen (ETY) N:o 1408/71 liitteeseen II a
   Tuomiolauselma
   Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, liitteessä II a olevan otsikon ”Ranska” alla mainitun lisäavustuksen kaltaisessa etuudessa on kyse erityisetuudesta. Lisäavustuksen rahoitustavan tarkastelu yhteisöjen tuomioistuimelle esitetyistä asiakirjoista ilmenevien seikkojen pohjalta osoittaa, että yleisen sosiaalimaksun ja kyseisen etuuden välillä ei ole riittävällä tavalla yksilöitävissä olevaa yhteyttä, mikä johtaa siihen päätelmään, että lisäavustus on luonteeltaan maksuihin perustumaton. Ennakkoratkaisupyynnön esittäneen tuomioistuimen asiana on kuitenkin tutkia tämän tuomion 48-52 kohdassa mainittujen seikkojen paikkansapitävyys, jotta se voi pätevällä tavalla todeta, onko kyseinen etuus maksuihin perustuva vai maksuihin perustumaton.
   
      (1)  EUVL C 217, 3.9.2005.